། རྒྱལ་པོ་བཀའི་ཐང་ཡིག



:སྐ
༄༅༔ ༔ རྒྱལ་པོ་བཀའི་ཐང་ཡིག༔
འགོ་བརྗོད།
: ་ ་
དུས་གསུམ་བདེ་གཤེགས་རྒྱལ་བ་སྲས་དང་བཅས༔ : ཡི་དམ་ཞི་ཁྲོ་རིག་འཛིན་ཚོགས་རྣམས་ལ༔
གདུང་ཞིང་གུས་པའི་ཡིད་ཀྱིས་བཏུད་བྱས་ནས༔ རྒྱལ་པོ་བཀའ་ཡི་ཐང་ཡིག་བསྟན་པ་ནི༔ ཕྱོགས་བཅུའི་
འཇིག་རྟེན་རྒྱལ་བའི་ཞིང་ཁམས་དང་༔ སྟོང་གསུམ་རི་རབ་བྱེ་བ་ཕྲག་བརྒྱ་དང་༔ གླིང་བཞི་གླིང་ཕྲན་
ལྕགས་རི་མུ་ཁྱུད་དང་༔ སྣོད་ཀྱི་འཇིག་རྟེན་ཇི་ལྟར་ཆགས་པ་དང་༔ བཅུད་ཀྱི་སེམས་ཅན་ཇི་ལྟར་གྲུབ་པ་
དང་༔ འཁོར་ལོས་སྒྱུར་རྒྱལ་ཇི་ལྟར་བྱོན་པ་དང་༔ སངས་རྒྱས་བདེ་གཤེགས་ཇི་ལྟར་བྱོན་པ་དང་༔ ཕྱི་
ནང་ཐེག་པ་ཇི་ལྟར་གསུངས་པ་དང་༔ ཆོས་ཞུས་སྡུད་པ་ཇི་ལྟར་བྱོན་པ་དང་༔ ་ བོད་ཀྱི་ཆོས་རྒྱལ་ཇི་ལྟར་
བྱོན་པ་དང་༔ ལོ་པཎ་སྐྱེས་བུ་ཇི་ལྟར་བྱོན་པ་དང་༔ བོད་དུ་དམ་ཆོས་ཇི་ལྟར་དར་བ་དང་༔ སྔགས་
འཆང་གྲུབ་ཐོབ་ཇི་ལྟར་བྱོན་པ་དང་༔ རྒྱལ་པོའི་ཐུགས་དམ་ཇི་ལྟར་བཞེངས་པ་དང་༔ རྒྱལ་བརྒྱུད་
གཙུག་ལག་ཁང་ཆེན་བརྩིགས་པ་དང་༔ སྲོང་གི་བང་སོ་ཇི་ལྟར་མཆོད་པ་དང་༔ བཞེངས་ཀྱི་ལྷ་ཁང་ཇི་
ལྟར་བཞེངས་པ་དང་༔ བཞུགས་ཀྱི་སྐུ་མཁར་ཇི་ལྟར་བརྩིགས་པ་དང་༔ རྩིས་ཀྱི་རྡོ་རིང་ཇི་ལྟར་བསླངས་
པ་དང་༔ མ་འོངས་རྒྱལ་བརྒྱུད་ནོཪ་སྐལ་སྦས་པ་དང་༔ བཀའ་ཡི་ནན་ཐག་ཇི་ལྟར་གདམས་པ་དང་༔
ཕྱི་རབས་སྔགས་འཆང་མན་ངག་རྒྱས་བཏབ་དང་༔ ཕྱི་མའི་དུས་སུ་ཇི་ལྟར་འབྱུང་ལ་སོགས༔ རྒྱལ་པོ་
བཀའ་ཡི་དཀར་ཆག་ཆེན་པོ་འདི༔ ཕྱི་ནང་རྣམ་གཞག་ཞིབ་མོ་ཞེས་བྱ་སྟེ༔ རྒྱལ་པོ་བཀའ་ཡི་ལོ་རྒྱུས་ཆེན་
མོ་ཡིན༔ དཔལ་གྱི་བསམ་ཡས་དབུ་རྩེ་རིགས་གསུམ་གྱི༔ སྟེང་ཁང་ལྷ་ཡི་གཞལ་ཡས་ཆེན་མོ་རུ༔ ཆོས་
ཀྱི་རྒྱལ་པོ་མུ་ཏིག་བཙན་པོ་ཡིས༔ སློབ་དཔོན་ལོ་པན་གྲུབ་ཐོབ་སྤྱན་དྲངས་ནས༔ འཇིག་རྟེན་སྤྱན་
གཟིགས་མང་པོའི་ཚོགས་འཁོར་བཤམས༔ བཀའ་ཡི་བློན་ཆེན་ཕྱི་འཁོར་ནང་འཁོར་བཅས༔ ཛོ་མོ་ཚེ་
སྤོང་རྒྱལ་མོས་བཀའ་ཞུས་པ༔ ཨུ་རྒྱན་མཁན་པོ་པདྨ་འབྱུང་གནས་དང་༔ རྒྱལ་པོ་མཇིང་ཡོན་མུ་ཏིག་
བཙན་པོ་ཡིས༔ བཀའ་ཐབས་ཐང་ཡིག་དཀར་ཆག་ཞལ་ནས་གསུངས༔ སློབ་དཔོན་གསུང་དང་རྒྱལ་
67.

༄༅༔ ༔ བཀའ་ཐང་སྡེ་ལྔ་ཞེས་བྱ་བ་བཞུགས་སོ༔
པོས་བཀའ་བསྩལ་པ༔ དཀར་ཆག་ཡི་གེ་ལྡན་མ་རྩེ་མང་གིས༔ དེ་རིང་བཅོ་ལྔ་རྒྱལ་གྱི་ཉི་མ་ལ༔ སློབ་
དཔོན་རྒྱལ་པོ་རྗེ་འབངས་དྲུང་དུ་བསྡད༔ ཆེ་བགྲེས་བློན་པོ་རྣམས་ཀྱང་འདུས་ནས་ནི༔ བློན་ཆེན་དམག་
དཔོན་ལྷ་བཟང་ཀླུ་དཔལ་དང་༔ བློན་ཆེན་བགྲེས་པོ་ཁྲི་བཟང་ཡབ་ལྷ་དང་༔ བློན་ཆེན་བགྲེས་པོ་མདོ་
བཞེར་སྒྲེ་ཆུང་་དང་༔ བློན་ཆེན་བགྲེས་པོ་ཁྲིང་ལྷ་ལོད་དང་༔ བློན་ཆེན་བགྲེས་པོ་ཤུད་པུ་དཔལ་སེང་དང་༔
བློན་ཆེན་བགྲེས་པོ་སྣ་ནམ་ལྷ་སྣང་དང་༔ བློན་ཆེན་བགྲེས་པོ་རྟ་ར་ཀླུ་གོང་དང་༔ བློན་པོ་རྣམས་ཀྱིས་
ཕྱག་བྱས་ཟུག་ལ་ནེམ༔ མགྲིན་གཅིག་གཉིས་མེད་དྲི་རྨེད་བྱས་རྗེས་ལ༔ འཇིག་རྟེན་མཁྱེན་པའི་སློབ་
དཔོན་ཆེན་པོ་དང་ ༔ ཆེ་ཞིང་གཉན་པ་རྒྱལ་པོ་བཀའ་ཡི་ལུང་༔ ཡུམ་རྗེ་བཙུན་མོས་ཞུས་པ་ ཤིན་ ཏུ་
ལེགསཿ༔ ཐང་ཡིག་དཀར་ཆག་རྒྱས་པ་བསྟན་དུ་གསོལ༔ ཞེས་ཞུས་སོ༔ དེ་ནས་སློབ་དཔོན་ཆེན་པོ་
པདྨ་འབྱུང་གནས་དང་༔ ལྷ་སྲས་རྒྱལ་པོ་མུ་ཏིག་བཙན་པོ་ཡིས༔ ཞལ་ནས་གསུངས་དུས་བློན་པོ་རྣམས་
ཀྱིས་ཀྱང་༔ རྨེད་ཚིག་གོང་འོག་བརྟགས་ནས་མཛད་ཚུལ་བརྗོད༔ མཆན་བུ་རྩེ་མང་ཟིན་བྲིས་ཡི་གེར་
བྲིས༔ རྒྱལ་པོ་བཀའ་ཡི་རྟགས་ཆེན་བཅུ་གསུམ་ལ༔ དང་པོ་རྡོ་རྗེ་སློབ་དཔོན་སྐུ་ཡི་རྟགས༔ གཉིས་པ་
རྒྱལ་པོ་མི་འགྱུར་རྡོ་རྗེའི་རྟགས༔ གསུམ་པ་བློན་པོ་བཀའ་ནན་རལ་གྲིའི་རྟགས༔ བཞི་པ་བཙུན་མོའི་
མཆིད་གསལ་གསུང་གི་རྟགས༔ ལྔ་པ་རྒྱལ་པོར་མངའ་གསོལ་ཁྲིམས་ཀྱི་རྟགས༔ དྲུག་པ་ནོར་ཆེན་ལོངས་
སྤྱོད་དཀོར་མཛོད་རྟགས༔ བདུན་པ་ཕྱོགས་རྣམས་གདུལ་བ་དམག་གི་རྟགས༔ བརྒྱད་པ་ལོ་པཎ་གདན་
འདྲེན་རྐང་མགྱོགས་རྟགས༔ དགུ་པ་དམ་ཆོས་གསུངས་པ་ཁྲི་སྟོང་རྟགས༔ བཅུ་པ་ལྷ་ཁང་བརྩིགས་
བཞེངས་བརྟན་པའི་རྟགས༔ ་ བཅུ་གཅིག་གསོལ་ཟས་ལོངས་སྤྱོད་ཆེ་བའི་རྟགས༔ བཅུ་གཉིས་བདེ་སྐྱིད་
ལོངས་སྤྱོད་འཚོ་མུའི་རྟགས༔ བཅུ་གསུམ་ཚེ་དབང་རིགས་བརྒྱུད་རྒྱས་པའི་རྟགས༔ རྒྱལ་པོ་བཀའ་ཡི་
རྟགས་ཆེན་བཅུ་གསུམ་ལ༔ མ་འོངས་རྒྱལ་བརྒྱུད་ཀུན་རྣམས་སྤྱོད་པར་ཤོག༔ དུས་གསུམ་རྒྱལ་བ་བླ་མ་
དཀོན་ཅོག་གསུམ༔ རྒྱལ་མཚན་རྩེ་མོ་རིག་འཛིན་གྲུབ་ཐོབ་དང་༔ མཁས་པའི་མཆོག་གྱུར་པཎ་ཆེན་་ལོ་
ཙཱ་རྣམས༔ ཆེ་བའི་གདན་དུ་སེང་གེ་གླང་ཆེན་དང་༔ དར་ཟབ་ཕོ་ལོང་གབ་རྩེའི་གདན་ལ་བཞུགས༔
སྐུ་མཆོག་པད་ལྟར་ཉེས་པའི་སྐྱོན་མ་གོས༔ ཡིད་བཞིན་ནོར་ལྟར་ཆེ་བའི་ཡོན་ཏན་རྫོགས༔ ཁྲི་གདུགས་
བརྡལ་ལྟར་ཐུགས་རྗེས་སྤྱི་ཁྱབ་བཞུགས༔ ཆེ་བཙན་གཉན་པ་ས་བདག་རྒྱལ་པོ་ནི༔ སྐུ་མཛེས་དཔལ་
* 68 .

༄༅ ༔ ༔ རྒྱལ་པོ་བཀའི་ཐང་ཡིག༔
:
...
བ་་་
བརྗིད་ཪི་རྒྱལ་ལྷུན་པོ་འདྲ༔ ་ གསལ་དག་གསུང་སྙན་གཡུ་འབྲུག་སྒྲ་ལྟར་ལྡིར༔ མཁྱེན་ རིག་ ཐུགས་
དགོངས་ནམ་མཁའ་དྭངས་ལྟར་བཞུགས༔ འཕྲུལ་བག་ལྡན་པ་ཐབས་ཀྱི་ཞང་བློན་ནི༔ རྗེ་ཡི་བཀའ་བློན་
ཆབ་སྲིད་གཉའ་གནོན་མཛད༔ དྲང་སྲོང་ཡོག་པ་ཐིག་ཤིང་གཅོད་པའི་གྲི༔ ལེགས་ལ་དག་བྱིན་ཉེས་ལ་
འགལ་ཁྲིམས་གཅོད༔ ཐབས་ཀྱི་ཞང་བློན་བགྲེས་གཞོན་གྲལ་རིམ་བཞུགས༔་མཛངས་འཕྲུལ་ལྡན་པའི་
ཡུམ་རྗེ་བཙུན་མོ་ནི༔ ཞི་བའི་ངང་ཚུལ་དགུ་ལྡན་མཛེས་མ་ལ༔ མཉེན་ལྕུག་འཁྲིལ་ལྡེམ་ལྷུན་སྟུག་གཟི་
བརྗིད་འབར༔ དཀར་དམར་མདངས་ལྡན་སྨྲ་བརྗོད་སྒྲ་ནི་སྙན༔ མེ་ལོང་གཡའ་དག་ནོར་བུའི་འོད་ལྡན་
་ ་
བཞུགས༔ བླ་མཆོད་རྒྱལ་བློན་རྣམས་ཀྱི་སྤྱན་ལམ་དུ༔ འཇིག་རྟེན་མཁྱེན་པའི་གུ་རུས་གསུངས་པ་དང་༔
བཀའ་བཙན་གཉན་པ་རྒྱལ་པོ་བཀའ་ཡི་གསུང་༔ ཐབས་ཀྱི་བློན་ཆེན་གསུང་གི་མཆིད་རྣམས་ལ༔ ལྡན་
མ་རྩེ་མང་མཆན་བུས་ཟུར་ཚིག་གསོས༔ རྒྱལ་པོ་བཀའ་ཡི་དཀར་ཆག་བཤད་པ་ནི༔ མ་རིག་མུན་སེལ་ཉི་
མའི་དཀྱིལ་འཁོར་འདྲ༔ སྣང་སྲིད་ཆགས་ཚུལ་ཕྱི་ནང་བར་གསུམ་གྱི༔ བཀའ་ཡི་བབས་ཚུལ་རྒྱ་མཚོ་ཆེན་
པོ་ལས༔ ནོར་བུ་ཀུན་ཏུ་སྣང་བའི་ཕྲ་རྣམས་བསྡུས༔ ཤོག་བུའི་ལོགས་ལ་ཡི་གེའི་རིས་སུ་བྲིས༔ མ་
འོངས་རྒྱལ་བརྒྱུད་རྣམས་ཀྱི་བཙས་སུ་བཞག༔ ཕྱི་རབས་རྒྱལ་པོ་སྐལ་ལྡན་ལས་འཕྲོ་ཅན༔ ཐང་ཡིག་
དཀར་ཆག་ཆེན་མོ་འདི་ཉིད་ལ༔ དམ་པར་གཅེས་སྤྲས་མིག་གི་འབྲས་བུ་ལྟར༔ ཐུགས་ལ་གོམས་པ་
སེམས་ཀྱི་གཏེར་དུ་ཆོངས༔ ལྷ་ཁང་བཞེངས་དང་ཁྲིམས་ཀྱི་འཆའ་གཙིགས་དང་༔ རྙིང་པ་ཞིག་གསོས་
དཀོན་ཅོག་མཆོད་པ་དང་༔ལེགས་ཉེས་དཀའ་བ་ཐོག་ཏུ་བབ་པའི་དུས༔ རྒྱལ་བརྒྱུད་ནོཪ་སྐལ་དཀོན་
ནོར་སྦས་པ་དང་༔ ས་དམིགས་འདོམ་དང་མདའ་ཡིས་གཞལ་ཚོད་རྣམས༔ ནང་ནོར་སེམས་ལ་གཏེར་
སྲུང་མཆོད་དེ་ཐོན༔ བློ་ཐུབ་ནང་བློན་ཐུགས་གཅེས་ཁྲིད་ནས་ནི༔ནུས་པ་ལྡན་པའི་སྐྱེས་བུས་ས་ལ་
བྲུས༔ : གསང་ཐུབ་བློ་ཆེན་རྒྱལ་བརྒྱུད་ཕྱི་རབས་རྣམས༔ ནོར་ཆེན་གང་འདོད་ལོངས་ལ་སྤྱོད་ ཅིང་
མཆོད༔
༡. སྣོད་ཀྱི་འཇིག་རྟེན་ཇི་ལྟར་ཆགས་ཚུལ།
,:
ཕྱོགས་བཅུའི་འཇིག་རྟེན་ཞིང་ཁམས་གྲུབ་པ་ནི། ཐོག་མར་སྲིད་པ་འབྱུང་བའི་ཆགས་ཚུལ་བསྟན་༔
སྲིད་པ་དག་དང་མ་དག་རྣམ་གཉིས་ལས༔ དག་པའི་འཇིག་རྟེན་ཁམས་ཞེས་བཤད་པ་ཡང་ ༔ བདེ་
69.

༄༅༔ ༔ བཀའ་ཐང་སྡེ་ལྔ་ཞེས་བྱ་བ་བཞུགས་སོ༔
གཤེགས་ཡེ་ཤེས་ཐུགས་རྗེས་འདུལ་བ་ལ༔ སྐུ་གསུམ་སོ་སོའི་སྨོན་ལམ་ཁྱད་པར་གྱིས༔ རྒྱལ་བའི་ཞིང་
ཁམས་གསུམ་དུ་གྲུབ་པར་འགྱུར༔ ཆོས་སྐུའི་ཞིང་ཁམས་ནམ་མཁའི་མཐའ་དང་མཉམ༔ བརྗོད་མེད་
བསམ་འདས་ཁྱབ་གདལ་ཆེན་པོ་ལས༔ སྟོན་པ་ཀུན་བཟང་ཆེན་པོའི་ངང་ལ་གནས༔ དམ་ཆོས་རྫོགས་
ཆེན་ནམ་མཁའ་ལྟ་བུར་གསུངས༔ ་ ཆོས་ཉན་འཁོར་ནི་ཕྱོགས་བཅུའི་སངས་རྒྱས་བྱུང་༔ ལོངས་སྤྱོད་
རྫོགས་སྐུའི་ཞིང་ཁམས་གནས་ཚུལ་ནི༔ སྟོང་གསུམ་མི་མཇེད་བྱེ་བ་ཕྲག་བརྒྱ་ལས༔ གཞི་དང་སྙིང་པོ་མེ་
ཏོག་བརྒྱན་ཅེས་གསུངས༔ སྟོན་པ་ཀུན་རིག་རྣམ་པར་སྣང་མཛད་བྱུང་༔ དམ་ཆོས་ཟབ་མོ་ཀྲི་ཡོག་སྡེ་
གསུམ་གསུངས༔ ཆོས་ཉན་འཁོར་ནི་དུས་གསུམ་སངས་རྒྱས་བྱུང་༔ སྤྲུལ་སྐུའི་ཞིང་ཁམས་ཁོར་ཡུག་རྒྱ་
ཁྱོན་ནི༔ གླིང་བཞི་རི་རབ་བྱེ་བ་ཕྲག་བརྒྱ་ལ༔ ་་ ལྕགས་རི་ནག་པོས་ཡོངས་སུ་བསྐོར་བའི་ནང་༔ ་ མི་
མཇེད་འཇིག་རྟེན་ཁམས་ཞེས་ཞིང་ཁམས་སུ༔ སྟོན་པ་ཤཱཀྱ་ཐུབ་པ་ཞེས་བྱ་བྱུང་༔ དམ་ཆོས་ཟབ་མོ་གང་
ལ་གང་འདུལ་གསུངས༔ ཆོས་ཉན་འཁོར་ནི་ཉན་ཐོས་སེམས་ཅན་བྱུང་༔ཆོས་སྐུའི་སྟོན་པ་ཀུན་ཏུ་
བཟང་པོ་ཡིས༔ སྤྲོས་མེད་སྐུ་དང་ནང་རྒྱུད་ཐུགས་ཀྱིས་འདུལ༔ ལོངས་སྤྱོད་རྫོགས་སྐུ་རྣམ་པར་སྣང་་
མཛད་ཀྱིས༔ རྒྱལ་བའི་སྐུ་དང་ཕྱི་རྒྱུད་སྐུ་ཡིས་འདུལ༔ སྤྲུལ་སྐུའི་སྟོན་པ་ཤཱཀྱ་ཐུབ་པ་ཡིས༔ ཉན་ཐོས་
སྐུ་དང་མཚན་ཉིད་གསུང་གིས་འདུལ༔ མེ་ཏོག་བརྒྱན་པའི་ཞིང་ཁམས་བསྟན་པ་ནི༔ ཀུན་བཟང་ཞིང་
ཁམས་ཐོག་མར་གཞི་ལས་བྱུང་༔ ཆོས་སྐུ་ཀུན་དུ་བཟང་པོའི་ཞིང་ཁམས་ནི༔་ ནམ་མཁའ་མཐའ་ཡས་
ཁྱབ་གདབ་ཆེན་པོ་ལ༔ ་ བརྗོད་མེད་བསམ་འདས་མཁའ་དབྱིངས་རྣམ་པར་དག༔ མ་བཅོས་སྤྲོས་མེད་
ཤེས་རབ་དབྱིངས་སུ་གྲོལ༔ དབྱེར་མེད་ལྷུན་རྫོགས་སྙིང་པོ་ཀ་ནས་དག༔ ཀུན་བཟང་དགོངས་པ་ཐིག་ལེ་
བདེ་བ་ཆེ༔ ལོངས་སྐུ་རྣམ་པར་སྣང་མཛད་ཞིང་ཁམས་ནི༔ གཞི་དང་སྙིང་པོ་མེ་ཏོག་བརྒྱན་པ་ལ༔
ནམ་མཁའ་མཐའ་དབུས་མེད་པའི་ཀློང་ཡངས་ན༔ རླུང་གི་དཀྱིལ་འཁོར་རྡུལ་ཕྲན་སྙེད་ཀྱིས་བསྐོར༔
རླུང་གི་དཀྱིལ་འཁོར་ཆེན་པོའི་འོག་མ་ནི༔ གཞི་ཉིད་ཀུན་ལ་ཁྱབ་པ་ཞེས་བྱ་སྟེ༔ རིན་ཆེན་འོད་འཕྲོ་
འབར་བས་ཁྱབ་གདལ་ཞིང་༔ རླུང་གི་དཀྱིལ་འཁོར་ཀུན་གྱི་གོང་མ་ནི༔ གཟི་བརྗིད་དཔལ་གྱི་སྙིང་པོས་
ཁྱབ་ཅིང་གདལ༔ དེ་ཡི་སྟེང་ན་རྒྱ་མཚོ་གནས་པ་ནི༔ མིང་ནི་ནོར་བུ་སྣང་ཡས་རྒྱ་མཚོ་ཞེས༔ རྒྱ་མཚོ་དེ་
ལས་པདྨའི་སྡོང་པོ་སྐྱེས༔ མིང་ནི་སྤོས་ཀྱི་རྒྱལ་པོ་འོད་ཟེར་ལ༔ ཟེ་བ་རིན་ཆེན་སྣ་ཚོགས་ཞེས་བྱ་བྱུང་༔
· 70 .

༄༅༔ ༔རྒྱལ་པོ་བཀའི་ཐང་ཡིག༔
དེ་ལས་མེ་ཏོག་པདྨ་སྣ་ཚོགས་སྐྱེས༔ མེ་ཏོག་རེ་ལ་རྒྱ་མཚོ་སྟེང་དུ་ཆགས༔ དེ་ཡི་སྟེང་དུ་འཇིག་རྟེན་རྡུལ་
སྙེད་གྲུབ༔ ཡར་བལྟས་མར་བལྟས་རྒྱ་ཐེབ་བརྩེགས་པ་འདྲ༔་ ཕར་ཚུར་བལྟས་ན་་ཟ་འོག་གུར་ཁྱིམ་འདྲ༔
རྒྱལ་བའི་ཞིང་ཁམས་བསམ་ལས་འདས་པ་ཡང་༔ འཇིག་རྟེན་འདི་ཉིད་དབུས་སུ་གྱུར་བ་ཡི༔ སྤོས་ཆུའི་
རྒྱལ་པོ་ཟེ་བ་ཀུན་འབྱུང་བ༔ འོད་ཟེར་མཐའ་ཡས་ཞེས་བྱའི་སྟེང་ན་ནི༔ ནོར་བུའི་རྒྱལ་པོ་བྱང་ཆུབ་ཤིང་
ཆེན་སྐྱེས༔ གཞི་ཉིད་སྤོས་དང་ནོར་བུའི་རྒྱལ་པོ་ལས༔ རྒྱལ་པའི་རྒྱན་ཞེས་བྱ་བའི་པདྨོ་བྱུང་༔ དེ་ལ་
འཇིག་རྟེན་འདི་ཉིད་ལྷུན་གྱིས་གྲུབ༔ ཕྱོགས་བཅུ་བརྗོད་དུ་མེད་པའི་ཞིང་གིས་བསྐོར༔ རྣམ་པཪ་སྣང་
མཛད་མཉམ་གཞག་ཕྱག་གི་མཐིལ༔ ལྷུང་བཟེད་རྒྱ་ཁྱོན་དཔག་ཏུ་མེད་པའི་ནང་༔ སྤོས་ཆུའི་རྒྱ་མཚོ་
ཆེན་པོའི་ཀློང་དཀྱིལ་ན༔ མེ་ཏོག་བརྒྱན་པ་པདྨའི་སྡོང་པོ་སྐྱེས༔ རྒྱུ་ནི་རིན་ཆེན་སྣ་ཚོགས་ཀུན་ལས་
གྲུབ༔ དེ་ལ་ཡལ་འདབ་མེ་ཏོག་དཔག་མེད་སྐྱེས༔ དེའི་སྟེང་སྣོད་ཀྱི་འཇིག་རྟེན་ སྣ་ ཚོགས་ གྲུབ༔
དཔེར་ན་མེ་ཏོག་ཧ་ལོའི་ལྡུམ་བུ་འདྲ༔ ལྡུམ་བུ་ལ་ནི་མེ་ཏོག་འཁྲུངས་པ་ཡི༔ མེ་ཏོག་གཅིག་གི་ནང་གི་
དཀྱིལ་ན་ཡང་༔ ཁ་དོག་སེར་མོའི་ཕྲུམ་ཕྲུམ་ཟེའུ་འབྲུ་ཡོད༔ འབྲུ་གུ་གཅིག་གི་རྒྱ་ཁྱོན་ཚད་ལ་ནི༔ རི་བོ་
མཆོག་རབ་བྱེ་བ་ཕྲག་བརྒྱ་ལ༔ གླིང་བཞི་གླིང་ཕྲན་འཁོར་གྱིས་བསྐོར་བ་ཡོད༔དཔེར་ན་མེ་ཏོག་འདབ་
མ་རེ་རེའི་སྟེང་༔ཕྲུམ་ཕྲུམ་སྤུངས་པའི་དཀྱིལ་གྱི་ཕྱེད་ན་ཡང་༔ ཉི་ཤུ་རྩ་ལྔ་བརྩེགས་པའི་འཇིག་རྟེན་
ཡོད༔ མེ་ཏོག་དབུས་མའི་བཅུ་གསུམ་བར་སྐབས་ནི༔ མི་མཇེད་འཇིག་རྟེན་ཁམས་འདི་ཡིན་ཞེས་
གྲགས༔ བཅུད་ཀྱི་སེམས་ཅན་མཐའ་ཡས་གྲངས་ལས་འདས༔ སངས་རྒྱས་སྤྲུལ་སྐུས་སེམས་ཅན་འགྲོ་
དོན་མཛད༔ དེ་ ནི་ མེ་ཏོག་བརྒྱན་ པའི་འཇིག་རྟེན་ ཡིན༔ ཕྱོགས་བཅུའི་རྒྱལ་བ་ཀུན་གྱིས་དེ་ སྐད་
གསུངས༔ འདི་ཡང་ཁལ་བུ་གཅིག་གི་ཚོད་ཡིན་ཏེ༔ ཕྱོགས་བཅུ་སྟོང་་གསུམ་བསམ་གྱིས་མི་ཁྱབ་པས༔
རྣམ་པར་སྣང་མཛད་དེ་ཡི་སྐུ་ལས་ནི༔ འོད་ཟེར་ཕྱོགས་བཅུར་ཉི་མའི་ཟེར་ལྟར་འཕྲོས༔ འོད་ཟེཪ་རེ་
རེའི་རྩེ་ལ་ཞིང་ཁམས་ཆགས༔ ཞིང་ཁམས་རེ་ལ་རྣམ་པར་སྣང་མཛད་བཞུགས༔ མེ་ཏོག་སྡོང་པོ་གོང་དུ་
བསྟན་པ་ལྟར༔ ཡལ་འད་བ་རྒྱས་ཤིང་མེ་ཏོག་སྟེང་རྣམས་ན༔ ཞིང་ཁམས་དཔག་མེད་གོང་དུ་བཤད་དང་
མཚུངས༔ རྒྱལ་བ་ཤཱཀྱ་ཐུབ་ཞིང་ཁམས་མི་མཇེད་འདི༔ མེ་ཏོག་བརྒྱན་པ་པདྨའི་སྡོང་པོ་ཡི༔ མེ་ཏོག་
འདབ་མ་ལྔ་བརྒྱ་ཕྲག་བཞིའི་འོག༔ མེ་ཏོག་བརྡལ་བ་ཆེན་པོ་གཅིག་གི་སྟེང་༔ དཔེར་ན་མེ་ཏོག་ཧ་ལོའི་མེ་
· 71

༄༅ ༔ ༔ བཀའ་ཐང་སྡེ་ལྔ་ཞེས་བྱ་བ་བཞུགས་སོ༔
་་
་
ཏོག་དཀྱིལ༔ སེར་མོ་འབྲུ་གུ་ཕྲུམ་ཕྲུམ་སྤུངས་པའི་དཀྱིལ༔ ཕྲུམ་ཕྲུམ་ཉི་ཤུ་རྩ་ལྔ་བརྩེགས་པ་ཡོད༔
ཕྲུམ་ཕྲུམ་རེ་ལ་སྤྲུལ་སྐུའི་ཞིང་ཁམས་ནི༔ གླིང་བཞི་རི་རབ་བྱེ་བ་ཕྲག་བརྒྱ་ཡོད༔ སྤྲུལ་སྐུའི་སྟོན་པ་རེ་རེའི་
འདུལ་ཞིང་ཡིན༔ དེ་ལྟར་བརྩེགས་པ་ཉི་ཤུ་རྩ་ལྔ་ཡི༔ དབུས་མ་བཅུ་གསུམ་བར་སྐབས་གནས་པ་ནི༔
སྟོན་པ་ཤྰཀྱ་ཐུབ་པའི་འདུལ་ཞིང་ཡིན༔ སྟོང་གསུམ་སྙིང་པོ་མི་མཇེ